# **Balatongyörök Község Önkormányzata Képviselő-testületének**

**15/2020. (XI. 27) önkormányzati rendelet**

**a helyi adókról szóló 17/2015. (XI.30.) önkormányzati rendelet módosításáról**

Balatongyörök Község Polgármestereként a veszélyhelyzet kihirdetéséről szóló 478/2020. (XI.3.) Kormányrendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva, az Alaptörvény 32. cikk (1) bekezdés a) és h) pontjában, a helyi adókról szóló 1990. évi C. törvény 1. § (1) bekezdésében foglalt felhatalmazás alapán az Alaptörvény 32. cikk (2) bekezdésében meghatározott feladatkörében eljárva, a helyi adókról szóló 17/2015. (XI. 30.) önkormányzati rendeletet (a továbbiakban: Rendelet) az alábbiak szerint módosítja:

1. **§**

A Rendelet 5. § a) bekezdése az alábbiak szerint módosul:

*5. § a) lakás vagy üdülő céljára szolgáló épület (úgy mint lakóház, lakás, lakóépület, üdülő, gazdasági épület, villa) után 700 Ft/m2*

A Rendelet 15. §-a az alábbiak szerint módosul:

*„15. § Az adó mértéke*

*Az adó mértéke személyenként és vendégéjszakánként 550 Ft.”*

1. **§**

Jelen Rendelet 2021. január 01. napján lép hatályba és hatályba lépését követő napon hatályát veszti.

Balatongyörök, 2020. november 27.

Biró Róbert dr. Tüske Róbertné

polgármester jegyző

**Kihirdetési záradék:**

A Rendelet kihirdetése a mai napon megtörtént. Balatongyörök, 2020. november 27.

dr. Tüske Róbertné

jegyző